cyanic-selkie/wikianc huggingface dataset:
დიდი ბრიტანეთის ჩემპიონატი სნუკერში 1981
დიდი ბრიტანეთის ჩემპიონატი სნუკერში 1981 (1981 UK Championship) — სნუკერის პროფესიონალური არარეიტინგული ტურნირი, რომელიც ტარდებოდა 1981 წლის 22 ნოემბრიდან 5 დეკემბერამდე ინგლისში, პრესტონში. ტურნირის გამარჯვებული გახდა სტივ დეივისი, რომელმაც ფინალში ტერი გრიფიტსი დაამარცხა ანგარიშით 16:3.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1981 წელი სნუკერში
არჩილ ქურდიანის ქუჩა
არჩილ ქურდიანის ქუჩა — ქუჩა თბილისში. მდებარეობს დიდუბის რაიონში (დიდუბე); ვლადიმერ მაიაკოვსკის ქუჩიდან აკაკი წერეთლის გამზირამდე. წარმოიქმნა XIX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც გლდანის ქუჩა. 1990 წელს არჩილ ქურდიანის სახელი ეწოდა.
ლიტერატურა
ქურდიანი
ტერი გრიფითსი
ტერი გრიფითსი (Terry Griffiths; დ., ლანელი, უელსი) — უელსელი ყოფილი პროფესიონალი სნუკერისტი. 1979 წლის მსოფლიო ჩემპიონატისა და სხვა 19 პროფესიონალური შეჯიბრის გამარჯვებული. ტერი სნუკერის მსოფლიო ჩემპიონატის საკვალიფიკაციო ეტაპიდან გასული პირველი გამარჯვებულია კრუსიბლში.
სამოყვარულო კარიერა
ყოფილ ფოსტალიონს, ტერი გრიფითსს ძალიან გრძელი სამოყვარულო კარიერა ჰქონდა. მან მოიგო ეროვნული სამოყვარულო პირველობა 1975 წელს, შემდეგ ორჯერ (1977 და 1978 წლებში) მოიგო ინგლისის ჩემპიონატი სნუკერში მოყვარულთა შორის. 1978 წელს გრიფითსი გადავიდა პროფესიონალებში.
მწვრთნელის კარიერა
ტერი გრიფითსი დამსახურებულად ითვლება სნუკერის საუკეთესო მწვრთნელად. თავისი დამსახურებების გამო, როგორც მოთამაშის ასევე ტრენერის, 2007 წელს ტერი დააჯილდოვეს OBE-ის საპატიო სტატუსით. მისი წყალობიტ მეინ-ტირში გამოჩნდნენ ისეთი ცნობილი მოთამაშეები, როგორებიცაა მარკ უილიამსი, მარკო ფუ, მარკ ალენი, ჯო პერი და ალისტერ კარტერი. წარსულში გრიფითსი აგრეთვე ეხმარებოდა სტივენ ჰენდრისა და სტივენ მაგუაიერს. სამწვრთნელო კარიერი გარდა ის ასევე კომენტატორობდა სნუკერის მატჩებს ტელეარხ BBC-ზე.
თამაშის სტილი
გრიფითსი დასაწყისიდან კარიერის ბოლომდე ქადაგებდა ფრთხილ და ნელ სნუკერს. ის ყოველთვის სერიოზულად და საფუძვლიანად ემზადებოდა ნებისმიერი სირთულის დარტყმისთვის, რამაც, შესაძლოა, ის მიიყვანა ამგვარ მიღწევებამდე კარიერაში.
რესურსები ინტერნეტში
კატეგორია:მსოფლიო ჩემპიონები სნუკერში კატეგორია:უელსელი სნუკერისტები კატეგორია:ბრიტანეთის იმპერიის ორდენის წევრები კატეგორია:სნუკერის მწვრთნელები კატეგორია:დაბადებული 1947 კატეგორია:დაბადებული 16 ოქტომბერი
ანდრუჰა
ანდრუჰა (Андруга) — სოფელი უკრაინაში. მდებარეობს ტერნოპილის ოლქის კრემენეცის რაიონში. 2013 წელს სოფლის მოსახლეობა 279 კაცს შეადგენდა.
რესურსები ინტერნეტში
კატეგორია:კრემენეცის რაიონის სოფლები
კერამაიის ბრძოლა
კერამაიის ბრძოლა — ბიზანტიელთა ერთ-ერთი მთავარი საზღვაო გამარჯვება ომაიანთა სახალიფოზე. გაიმართა 746 წელს, კვიპროსის სიახლოვეს.
ამ დამარცხების შემდეგ, ეგვიპტის ფლოტი მე-9 საუკუნუს მეორე ნახევრამდე აღარ მოიხსენიება წყაროებში.
ლიტერატურა
კატეგორია:ბიზანტიის ბრძოლები კატეგორია:VIII საუკუნის ბრძოლები
ნოვოჩერკასკის საკათედრო ტაძარი
ნოვოჩერკასკის ამაღლების ტაძარი (Вознесенский собор) — მართლმადიდებლური ტაძარი ნოვოჩერკასკში. როსტოვისა და ნოვოჩერკასკის ეპარქიის მეორე საკათედრო ტაძარი და დონის კაზაკების უმთავრესი სალოცავი. მოსკოვისა და სრულიად რუსეთის პატრიარქის საკათედრო ტაძარი 2014 წლიდან.
ტაძარში დაკრძალულნი არიან დონელი კაზაკები: მატვეი პლატოვი, ვასილი ორლოვ-დენისოვი, ივან ეფრემოვი და იაკობ ბაკლანოვი.
ისტორია
ნოვოჩერკასკის დაარსებამდე დონელი კაზაკების მთავარი ტაძარი იყო სტაროჩერკასკის აღდგომის ტაძარი. ნოცვოჩერკასკის ტაძრის კურთხევა მოხდა 1805 წელს ქალაქის დაარსებისას, ამაღლების დღესასწაულზე. თუმცა ფაქტობრივად მშენებლობა დაიწყო 1811 წლის 1 ოქტომბერს. პროექტის ავტორი იყო ლუიჯი რუსკა. 1818 წელს ძმებმა რუსკებმა დატოვეს რუსეთი და ტაძრის მშენებლობა გააგრძელა არქიტექტრმა ამვროსიევმა. 1846 წელს გუმბათის შემცირების დროს მოულოდნელად ჩამოინგრა ტაძრის ნახევარი. იგივე განმეორდა 1863 წელსაც ახალი ტაძრის შენების დროს, რომელიც შენდებოდა ივან ვალპრედეს პროექტის საფუძველზე.
1891 წელს კაზაკებმა მიიღეს გადაწყვეტილება ტაძარი მესამედ აღედგინათ არქიტექტორ ალექსანდრ იაშჩენკოს პროექტის მიხედვით. 1891 წლის 24 მარტს პროექტი დაამტკიცა მისმა უდიდებულესობამ, რუსეთის იმპერატორმა. მშენებლობა პრაქტიკულად დასრულდა 1904 წელს.
საბჭოთა მმართველობის პერიოდში გუმბათიდან ჩამოხსნეს მოოქროვილი სპილენძის სახურავი, ნაცვლად ტაძარი უნდა გადაეხურათ რკინის ფირფიტებით, თუმცა დიდ ხნის მანძილზე ეს არ გაუკეთებიათ და ტაძარი სერიოზულად დაზიანდა ბუნების მოქმედების შედეგად. 1934 წელს ეკლესია საერთოდ დახურეს და მას გამოიყენებდნენ, როგორც საწყობს. ტაძარი გახსნეს 1942 წელს გერმანული ოკუპაციის პერიოდში.
2001 წელს დაიწყო სრულმასშტაბიანი სარემონტო სამუშაოები. 2005 წელს ნოვოჩერკასკის 200 და ტაძრის გახსნის 100 წლისთავთან დაკავშირებით აღდგენილი ტაძარი გაიხსნა ხელახლა. დამონტაჟდა განათების სისტემა და კედლები მოხატეს ბიბლიური სცენებით.
2010 წელს გუბათი ისევ მოოქროვილი ფირფიტებით დაფარეს, ხოლო ჯვარი მთის ბროლისაგან დაამზადეს.
2014 წელს სრულიად რუსეთის პატრიარქ კირილეს ბრძანებით ამაღლების ეკლესია საპატრიარქო კათედრად იქცა.
რესურსები ინტერნეტში
კატეგორია:ნოვოჩერკასკის ეკლესიები
Vegetable Man
„Vegetable Man“ — ინგლისური პროგრესული როკ-ჯგუფ პინკ ფლოიდის სიმღერა, ერთ-ერთი უკანასკნელი, დაწერილი სიდ ბარეტის მონაწილეობით.
ისტორია
ისევე, როგორც „Scream Thy Last Scream“, სიმღერა ზედმეტად ნათლად ასახავს სიდ ბარეტის იმ დროისთვის ფსიქიკურ მდგომარეობას, ამიტომ არ შესულა ჯგუფის მეორე ალბომში A Saucerful of Secrets (რომელიც ამავე პერიოდში ჩაიწერა). წლების განმავლობაში სიმღერა ოფიციალურად არსად გამოცემულა, მაგრამ 2016 წელს გამოვიდა ბოქს-სეტის The Early Years 1965–1972 შემადგენლობაში. მიუხედავად იმისა, რომ ოფიციალურად გამოცემა ყოველთვის პრობლემას წარმოადგენდა, „Vegetable Man“ სხვა კოლექტივების მიერ სრულდებოდა - მაგალითად, The Jesus and Mary Chain.
ჯგუფის მენეჯერი პიტერ ჯენერი იხსენებდა:
სიდმა „Vegetable Man“ ჩემთან სტუმრობისას დაწერა. ეს ზებუნებრივი იყო. დაჯდა და საკუთარი თავი აღწერა - ის, რაც მასზე იყო და რასაც აკეთებდა. In yellow shoes I get the blues... In my paisley shirt I look a jerk. მას შემდეგ, რაც სიდი წავიდა, ყველამ გადაწყვიტა, რომ ეს სიმღერები ზედმეტად შთამბეჭდავია. არც იცოდნენ, რა გაეკეთებინათ. ტექსტი ჰგავდა პაციენტის სიტყვებს, წარმოთქმულს ფსიქიატრთან კონსულტაციისას - სერიოზული ფსიქიკური მოშლილობის არაჩვეულებრივი შემთხვევა იყო. ყოველთვის დარწმუნებული ვიყავი, რომ ისინი უნდა გამოჩნდნენ, ამიტომ ისე გავაკეთე, რომ ჩემი ასლები მსოფლიოს მოესმინა. ვიცოდი, რომ როჯერი ან დევიდი არ დაუშვებდნენ მათ გამოჩენას. გრძნობდნენ, რომ რაღაც მხრივ ეს სიმღერები არაკორექტული იყო, როგორც ცნობილი მსახიობი ქალბატონის შიშველი ფოტოები. რაც უსამართლო იყო. მაგრამ ვფიქრობ, ეს სიმღერები გამაოგნებელია და ხელოვნების ნიმუშებად უნდა ჩაითვალოს. ისინი მოუსვენარია და არანაირად არ არის სახალისო, მაგრამ ისინი წარმოადგენენ სიდის ერთ-ერთ შესანიშნავ ნამუშევარს, თუმცა, ღმერთმა იცის, არავის ვუსურვებდი იმის გადატანას, რაც მან ამ სიმღერებთან გადაიტანა. ვან გოგს მაგონებს.
სიმღერაში ჟღერს ფრაზა „make me feel pink“ – LSD-ს მიღების სინონიმი. Pinked აგრეთვე ნიშნავს „მთვრალს“.
ჯენერს დაგეგმილი ჰქონდა სიმღერის ები-როუდზე ჩაწერა. პინკ ფლოიდმა სიმღერა სტუდიის გარდა მხოლოდ ერთხელ, სტუდიაში Maida Vale (ლონდონი), 1967 წლის 20 დეკემბერს დაუკრა.
სქოლიო
კატეგორია:1967 წლის სიმღერები კატეგორია:პინკ ფლოიდის სიმღერები
ტარიელ გელანტია
ტარიელ გელანტია (დ. 18 მარტი, 1951, ხობი — გ. 17 ოქტომბერი, 2019) — ქართველი ეკონომისტი, მეცნიერი, პოლიტიკოსი. ეკონომიკის მეცნიერებათა დოქტორი.
დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1978-1990 წლებში ეწეოდა სამეცნიერო-პედაგოგიურ მოღვაწეობას თბილისის სახელმწიფო უნივერსიტეტში, იყო პოლიტიკური ეკონომიკის კათედრის ასისტენტი, დოცენტი. 1983-1990 წლებში მუშაობდა შეთავსებით ჟურნალ „ეკონომისტის“ განყოფილების გამგე. 1990-1991 წლებში იყო საქართველოს უზენაესი საბჭოს წევრი: მაჟორიტარი, ხობის საარჩევნო ოლქი, პრეზიდიუმის წევრი, საფინანსო-საბიუჯეტო კომისიის თავმჯდომარე (1991-1992). ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 18 მარტი კატეგორია:დაბადებული 1951 კატეგორია:გარდაცვლილი  17 ოქტომბერი კატეგორია:გარდაცვლილი  2019 კატეგორია:საქართველოს რესპუბლიკის I მოწვევის უზენაესი საბჭოს წევრები
საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი
საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი — მრავალპროფილიანი უმაღლესი სასწავლებელი. მისი დამფუძნებელია საქართველოს სამოციქულო ავტოკეფალური მართლმადიდებელი ეკლესია.
ისტორია
საქართველოს საპატრიარქოს წმიდა ტბელ აბუსერისძის სახელობის სასწავლო უნივერსიტეტი, როგორც არასამეწარმეო (არაკომერციული) იურიდიული პირი, სრულიად საქართველოს კათოლიკოს-პატრიარქის, უწმიდესისა და უნეტარესის ილია II-ის ღვაწლით და ლოცვა-კურთხევით, 2008 წელს დაფუძნდა.
ქართული უნივერსიტეტის უმთავრესი ამოცანაა, ფუნდამენტური განათლების მიცემის გარდა, სულიერების, ეროვნული ფასეულობების შენარჩუნება, მეცნიერებისა და განათლების რწმენისგან განუყოფლობის იდეის დამკვიდრება, ქართული სააზროვნო სისტემის ერთგულება და უწყვეტი შემოქმედებითი პროცესი. უნივერსიტეტის ძირითად საქმიანობას წარმოადგენს უმაღლესი აკადემიური განათლების ორივე საფეხურის სასწავლო პროგრამის განხორციელება. მინი|უნივერსიტეტის ეზო უნივერსიტეტი მდებარეობს მაღალმთიან აჭარაში, შუახევის მუნიციპალიტეტის, სოფ. ტაკიძეებში (ხიჭაურში). უნივერსიტეტში სწავლა და დღეში სამჯერადი კვება უფასოა. უნივერსიტეტი აერთიანებს 4 ფაკულტეტს: ჰუმანიტარულ მეცნიერებათა და განათლების, აგრარულ მეცნიერებათა და ბიზნესის ადმინისტრირების, სამართალმცოდნეობისა და საჯარო მმართველობის, სოციალურ მეცნიერებათა და ჯანდაცვის, და ქართველოლოგიური კვლევების განყოფილებას. უნივერსიტეტი სტუდენტებს სთავაზობს 11 (თერთმეტ) საბაკალავრო და 11 (თერთმეტ) სამაგისტრო პროგრამას. ასევე მასწავლებლის მომზადების 60 კრედიტიან პროგრამას და 5 (ხუთ) ავტორიზებულ პროფესიულ მოდულურ პროგრამას: ბუღალტერია, ბაგა-ბაღის აღმზრდელი პედაგოგი, საქართველოს კულტურული მემკვიდრეობის გიდი, ინფორმაციული ტექნოლოგიების მხარდამჭერი სპეციალისტი, პრაქტიკოსი ექთნის პროფესიულ მოდულურ პროგრამებს. ამჟამად მიმდინარეობს მზადება დოქტორანტურის პროგრამების განსახორციელებლად. მინი|უნივერსიტეტის ბიბლიოთეკის შენობა
სტრუქტურა
უნივერსიტეტის დამფუძნებელია სრულიად საქართველოს კათოლიკოს-პატრიარქი, მცხეთა-თბილისის მთავარეპისკოპოსი, ბიჭვინთისა და ცხუმ-აფხაზეთის მიტროპოლიტი, უწმიდესი და უნეტარესი ილია II. უნივერსიტეტის რექტორია სხალთის მთავარეპისკოპოსი მეუფე სპირიდონი(ერში გოჩა აბულაძე).
მინი|უნივერსიტეტის ეზო
სურტან-უზიაკი
სურტან-უზიაკი (Суртан-Узяк; Суртанүҙәк) — სოფელი რუსეთში, ბაშკირეთში, ზილაირის რაიონში. მიეკუთვნება მატრაევის სოფსაბჭოს. რაიონულ ცენტრ ზილაირიდან განლაგებულია 63 კილომეტრში, ხოლო უახლოეს რკინიგზის სადგურ სიბაიდან 110 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 59 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:ზილაირის რაიონის სოფლები
სანავარდოს ქუჩა
სანავარდოს ქუჩა - ნაძალადევის რაიონი (ლოტკინი): ვლადიმერ ლუბოვსკის ქუჩიდან ზედამზის ქუჩამდე. წარმოიქმნა XX საუკუნის. 40-იან წლებში. სანავარდო - სოფელი ყვარლის რაიონში.
ანდრუსივკა (კოლომაკის რაიონი)
ანდრუსივკა (Андрусівка) — სოფელი უკრაინაში. მდებარეობს ხარკივის ოლქის კოლომაკის რაიონში. 2013 წელს სოფლის მოსახლეობა 44 კაცს შეადგენდა.
რესურსები ინტერნეტში
კატეგორია:კოლომაკის რაიონის სოფლები
სეტუბინია
სეტუბინია (Setubinha) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება ვალი-დუ-მუკურის მეზორეგიონს. შედის ეკონომიკურ-სტატისტიკურ მიკრორეგიონ ტეოფილუ-ოტონის შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ქურთულ-სომხური ურთიერთობები
ქურთები ანტიკური სომხეთის შემადგენლობაში
ანტიკური გორდუენე, რომელეიც ნაწილობრივ შეესაბამება თანამედროვე ქურთისტანის გეოგრაფიულ მდებარეობას, ორჯერ იყო სომხეთის სამეფოს შემადგენლობაში. პირველად გორდუენე სომხეთის ვასალი სახელმწიფო გახდა I საუკუნეში. შემდეგში გორდუენე რომის რესპუბლიკის შემადგენლობაში შევიდა და რომაელთა დაქვემდებარებაში 4 საუკუნის მანძილზე იყო. გვიან IV საუკუნეში (384 წელი) გორდუენე კიდევ ერთხელ გახდა სომხეთის ნაწილი. ეს ტერიტორია დღევანდელ ქურთისტანთან შედარებით უფრო პატარა ტერიტორიას მოიცავდა და უმეტესწილად ვანის ტბისა და დიარბაქირის ირგვლივ იყო კონცენტრირებული.
სომხები გორდუენეს მკვიდრებს მოიხსენიებდნენ როგორც ქორდუქი. სახელწოდება ძველ ბერძნულ დოკუმენტებშია დაფიქსირებული, მათ შორის ქსენოფონტის ნაშრომში, სადაც ჰელენიზებული ფორმა Kαρδoύχoι-ია გამოყენებული. სტრაბონის თანახმად, გორდუენეს რეგიონი (Γορδυηνή), ასევე გორდუენეს მთები (Γoρδυαία όρη) დიარბაქირსა და მუშს შორის მდებარეობდა. ბერძნული ტერმინი Karduchoi სიტყვებიდან καρδιά - გული და -ούχοι - მფლობელები წარმოდგება. ზოგიერთ ისტორიული ჩანაწერისა და თანამედროვე სწავლულთა მიხედვით, სახელთა მსგავსების მიუხედავად Karduchoi ქურთებს არ აღნიშნავდა. გორდუენეს გარდა სომხეთის სამეფოს შემადგენლობაში შედიოდა მოკიც, რომელიც დღევანდელი ბაჰჩესარაის ადგილას მდებარეობდა და დღეისთვის ქურთებითაა დასახლებული.
ქურთები სომხეთში
სტალინიზმის პერიოდში, 1937 წელს ეთნიკური წმენდის დროს სომეხი ქურთები იძულებითი მიგრაციის მსხვერპლი გახდნენ.
საბჭოთა ეპოქა
ქურთული კულტურა სომხეთში 1980-იან წლებში აყვავდა, როდესაც ქურთებს სახელმწიფოს მხრიდან კულტურული მხარდაჭერა ჰქონდა. ერევანში ფუნქციონირებდა ქურთული რადიო სადგურიც. თანამედროვე ქურთული ლიტერატურისა და კულტურის პიონერები ძირითადად ეზიდები იყვნენ, რომლებიც სომხეთში თურქეთიდან მიგრირდნენ. ამ პერიოდის ცნობილი ქურთი მწერლები იყვნენ: ქაზიმე ელილი, ამინე ევდალი, კანატ კურდო, არაბ შამილოვი და ჯალილე ჯალილი. ერევანში გამოცემული გაზეთი Riya Teze ერთ-ერთი უძველესი ქურთული გაზეთი იყო. გაზეთი სომხეთის კომუნისტური პარტიის ქურთული ნაწილის მთავარი ორგანოა. სომეხი საზოგადო მოღვაწეების ნაშრომების დიდი ნაწილი ქურთულ ენაზე თარგმნეს ჩ. ჩელილმა, ჰ. ჩინდიმ, ე. ევდალმა, ქ. მურადმა, ნ. ესედმა და თ. მურადმა. პირველი ქურთული რომანი შამილოვმა დაწერა 1935 წელს.
ქურთული დეპარტამენტები სომხეთში
1969 წელს სომხეთის მეცნიერებათა აკადემიამ ქურთული კვლევების დეპარტამენტი დააარსა, რათა ქურთული კულტურის ყველა ასპექტი და ქურთებსა და სომხებს შორის ურთუიერთობები შეესწავლათ. ერთ-ერთი პირველი ქურთული გაზეთი სომხეთის დედაქალაქში გამოიცა. გაზეთს Riya Teze, (ქურთულად - ახალი გზა) ერქვა. მალე კიდევ ერთი ქურთული გაზეთი, ბოტანი ორ კვირაში ერთხელ გამოიცემოდა.
სომეხი იეზიდი ქურთების უმცირესობა
2001 წლის მონაცემებით, სომხეთში 40 620 ეზიდი ცხოვრობს. აშშ-ის ადამიანის უფლებათა სახელმწიფო დეპარტამენტის 2007 წლის მოხსენებაში აღნიშნულია: „როგორც წინა წლებში, იეზიდი ლიდერები პოლიციის ან ადგილობრივი მოხელეების მიერ ქურთების დისკრიმინაციის შესახებ უკმაყოფილებას არ გამოთქვამენ“. იეზიდი ბავშვების დიდი ნაწილი სკოლებში არ დადის, როგორც სიღარიბის, ისე მათ მშობლიურ ენაზე მოლაპარაკე მასწავლებლების ნაკლებობის გამო. აღსანიშნავია, რომ პირველი იეზიდური სკოლა სომხეთში 1920 წელს გაიხსნა.. ეზიდები სომხებთან ერთად იბრძოდნენ მთიანი ყარაბაღის კონფლიქტის დროს, რომლის დროსაც ბევრი მათგანი დაიღუპა.
2019 წლის 30 სექტემბერს მსოფლიოს უდიდესი ეზიდური ტაძარი სომხეთში, სოფელ აკნალიჩში გაიხსნა.
სქოლიო
კატეგორია:სომხეთის ორმხრივი ურთიერთობები კატეგორია:იეზიდები სომხეთში
ივანე ფრანგულიანის ქუჩა
ივანე ფრანგულიანის ქუჩა — ქუჩა თბილისში. მდებარეობს სამგორის რაიონში (ლილოს დასახლება); ჭირნახულის ქუჩიდან ლილოს დასახლების II მიკრორაიონამდე. წარმოიქმნა XX საუკუნის 50-იან წლებში. ადრე აკაკი წერეთლის სახელი ერქვა. 1977 წლიდან ივანე ფრანგულიანის სახელი ეწოდება.
ლიტერატურა
ფრანგულიანი
დიდი ბრიტანეთის ჩემპიონატი სნუკერში 1982
დიდი ბრიტანეთის ჩემპიონატი სნუკერში 1982 (1982 UK Championship) — სნუკერის პროფესიონალური არარეიტინგული ტურნირი, რომელიც ტარდებოდა 1982 წლის 20 ნოემბრიდან 4 დეკემბერამდე ინგლისში, პრესტონში. ტურნირის გამარჯვებული გახდა ტერი გრიფიტსი, რომელმაც ფინალში ალექს ჰიგინსი დაამარცხა ანგარიშით 16:15.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1982 წელი სნუკერში
გერი როსი
გერი როსი (Gary Ross; დ. 3 ნოემბერი, 1956) — ამერიკელი კინორეჟისორი, სცენარისტი და პროდიუსერი.
იგი ყველაზე მეტად ცნობილია ფილმებით: „პლეზენტსვილი“ (1998), „ფავორიტი“ (2003), „შიმშილის თამაშები“ (2012) და „ოუშენის რვა მეგობარი“ (2018). ის აგრეთვე არის ფილმების „დიდი“ (1988) და „დეივი (1993) სცენარის ავტორი. მიღებული აქვს ოსკარის ოთხი ნომინაცია.
სქოლიო
კატეგორია:დაბადებული 3 ნოემბერი კატეგორია:დაბადებული 1956 კატეგორია:ამერიკელი მამაკაცი სცენარისტები კატეგორია:ამერიკელი პროდიუსერები კატეგორია:ამერიკელი რეჟისორები კატეგორია:პენსილვანიის უნივერსიტეტის კურსდამთავრებულები
ტალიხა
ტალიხა (Талиха; Талиха) — ხუტორი რუსეთში, ბაშკირეთში, ზილაირის რაიონში. მიეკუთვნება ზილაირის სოფსაბჭოს. რაიონულ ცენტრ ზილაირიდან განლაგებულია 20 კილომეტრში, ხოლო უახლოეს რკინიგზის სადგურ სიბაიდან 138 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 9 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:ზილაირის რაიონის სოფლები
ტეოფილუ-ოტონი
ტეოფილუ-ოტონი (Teófilo Otoni) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 334 მეტრზე. მიეკუთვნება ვალი-დუ-მუკურის მეზორეგიონს. შედის ეკონომიკურ-სტატისტიკურ მიკრორეგიონ ტეოფილუ-ოტონის შემადგენლობაში.
2010 წლის მონაცემებით, მოსახლეობა 134 745 ადამიანს შეადგენდა, მოსახლეობის სიმჭიდროვე 41.56 კმ²-ზე. ფართობი 3 242 270 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
განძანის ციხე
განძანის ციხე — ეროვნული მნიშვნელობის კატეგორიის კულტურის უძრავი ძეგლი მდებარეობს ნინოწმინდის მუნიციპალიტეტში, სოფელ განძანში. ნინოწმინდის რაიონულ ცენტრს დაშორებულია 25 კილომეტრით. სოფელი მდინარე ფარავნის ორივე მხარესა, ზღვის დრონიდან 2050 მეტრზე. გამოიირჩევა არაერთი მნიშვნელოვანი არქიტექტურული ძეგლით.
ისტორია
XIX საუკუნეში რუსებმა სოფელ განძანში ჩამოასახლეს თურქეთიდან ლტოლვილი სომხები. ჩამოსახლებულ მოსახლეობას სოფლის ცენტრში XIX საუკუნის მეორე ნახევარში აუგია სომხური ეკლესია. სოფელში არაერთი ქართული ეკლესია, რომლებიც გამოირჩევა ლაპიდარული წარწერებით.
განძანის ციხეს 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
ოქროს გლობუსის მე-3 დაჯილდოება
ოქროს გლობუსის მე-3 დაჯილდოება გაიმართა 1946 წლის 30 მარტს. მონაწილეობა მიიღო 1945 წლის ფილმებმა.
რესურსები ინტერნეტში
კატეგორია:ოქროს გლობუსი
ფილოგენეტიკა
ფილოგენეტიკა (φυλή, φῦλον – phylé, phylon = ტომი, კლანი, რასა + γενετικός – genetikós = წარმომავლობა, წყარო, დაბადება) — ბიოლოგიის დარგი, რომელიც შეისწავლის ინდივიდებსა თუ ორგანიზმთა ჯგუფებს (მაგ., სახეობაბსა თუ პოპულაციებს) შორის არსებულ ევოლუციურ ისტორიასა და ურთიერთკავშირებს. ეს ურთიერთკავშირები დგინდება ფილოგენეზური დასკვნის მეთოდებით, რომლებიც აფასებენ არსებულ მემკვიდრულ ნიშან-თვისებებს, მაგალითად, დნმ-ის მიმდევრობებს ან მორფოლოგიას, ამ ნიშან-თვისებების ევოლუციის მოდელის პირობებში. ამ ანალიზის შედეგია ფილოგენი (რომელსაც აგრეთვე ფილოგენეზურ ხეს უწოდებენ) — ორგანიზმთა ჯგუფის ისტორიისა და ევოლუციური ურთიერთკავშირების დიაგრამული ჰიპოთეზა. ფილოგენეზური ხის წვეროები შეიძლება იყოს ცოცხალი ორგანიზმები ან ნამარხები და გამოხატავდეს ევოლუციური ჩამომავლობის დასაწყისს ან აწმყოს. ფილოგენეზური ანალიზი საკვანძოა ბიომრავალფეროვნების, ევოლუციის, ეკოლოგიისა და გენომების გასაგებად.
სქოლიო
კატეგორია:ფილოგენეტიკა
ივერიის მთის მონასტერი
ივერიის მთის მონასტერი — ეროვნული მნიშვნელობის კატეგორიის კულტურის უძრავი ძეგლი აფხაზეთის ავტონომიურ რესპუბლიკაში, გუდაუთის მუნიციპალიტეტში, დაბა ახალ ათონში. ტაძრის ადრეული ფენა VIII-IX საუკუნეებს განეკუთვნება, არის ასევე XIX საუკუნის კვალიც.
ივერიის მთის მონასტერს კულტურული მემკვიდრეობის ძეგლის სტატუსი მიენიჭა 2006 წლის 30 მარტს საქართველოს კულტურის, ძეგლთა დაცვისა და სპორტის სამინისტროს მიერ, ხოლო ამავე წლის 7 ნოემბერს, საქართველოს პრეზიდენტის № 665 ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:გუდაუთის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
თამაზ გველესიანი
თამაზ გველესიანი (დ. 10 მაისი, 1956, სოფ. თეთრაწყარო, ხარაგაულის რაიონი) — ქართველი  ინჟინერი, პოლიტიკოსი.
1982 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1982-1988 წლებში მუშაობდა სამშენებლო ორგანიზაციებში სხვადასხვა თანამდებობებზე. წმინდა ილია მართლის საზოგადოების გამგეობის წევრი, პოლიტიკური ბლოკის — „მრგვალი მაგიდა — თავისუფალი საქართველოს“ ერთ-ერთი დამფუძნებელი (1990). 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი: საარჩევნო ბლოკი „მრგვალი მაგიდა-თავისუფალი საქართველო“, მაჟორიტარი, N125 ახალგორის საარჩევნო ოლქი, მრეწველობის, ენერგეტიკის, ტრანსპორტისა და კავშირგამბულობის კომისიის წევრი. იყო საქართველოს რესპუბლიკის ვაჭრობის მინისტრი.
რესურსები ინტერნეტში
კატეგორია:დაბადებული 10 მაისი კატეგორია:დაბადებული 1956 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს ეკონომიკის მინისტრები
აშიშა
აშიშა (Axixá) — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ როზარიუს შემადგენლობაში.
რესურსები ინტერნეტში
კატეგორია:მარანიანის შტატის მუნიციპალიტეტები
საქართველოს ერთიანობისთვის მებრძოლთა ქუჩა
საქართველოს ერთიანობისთვის მებრძოლთა ქუჩა — სამგორის რაიონი, ჯავახეთის ქუჩიდან მიხეილ გახოკიძის ქუჩამდე. ვარკეთილის დასახლების უსახელო ქუჩას ზემოხსენებული სახელი ეწოდა 1999 წელს, აფხაზეთში დაღუპულ მებრძოლთა პატივსაცემად.
ლიტერატურა
საქართველოს ერთიანობისთვის მებრძოლთა ქუჩა
დიდი ბრიტანეთის ჩემპიონატი სნუკერში 1983
დიდი ბრიტანეთის ჩემპიონატი სნუკერში 1983 (1983 UK Championship) — სნუკერის პროფესიონალური არარეიტინგული ტურნირი, რომელიც ტარდებოდა 1983 წლის 21 ნოემბრიდან 4 დეკემბერამდე ინგლისში, პრესტონში. ტურნირის გამარჯვებული გახდა ალექს ჰიგინსი, რომელმაც ფინალში სტივ დეივისი დაამარცხა ანგარიშით 16:15.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1983 წელი სნუკერში
ვლადისლავ II (უნგრეთი)
ბიოგრაფია
ვლადისლავი დაიბადა 1456 წლის 1 მარტს კრაკოვში. იგი იყო პოლონეთისა და ლიტვის მეფე კაზიმირ IV-ისა და მისი ცოლის, დედოფალ ელიზაბეთ ავსტრიელის პირველი შვილი. დედის მხრიდან იგი გერმანიის მეფე ალბრეხტ II-ის შვილიშვილი და უნგრეთის მეფე სიგიზმუნდ I-ის შვილთაშვილი იყო.
1471 წელს გარდაიცვალა ბოჰემიის მეფე გეორგ პოდებრადი, რომელსაც მემკვიდრე არ დარჩა, ამიტომაც მისმა ქვრივმა ვლადისლავს შესთავაზა ბოჰემიის ტახტზე ასვლა, რაზეც მისგან დასტური მიიღო. როდესაც იგი ბოჰემიაში ჩავიდა მხოლოდ თხუთმეტი წლის იყო, ქვეყანა ათას ნაწილად იყო გახლეჩილი და სახელმწიფოს ფაქტობრივად მეფის მრჩეველები განაგებდნენ. ბოჰემიელებმა მას "მეფე დიახ" შეარქვეს. ეს ცხადია დამცინავი და დამამცირებელი იყო, რადგან ვლადისლავმა ჩეხურად მხოლოდ სიტყვა "დიახ" იცოდა, დანარჩენ დროს კი პოლონურად, ან ლათინურად საუბრობდა.
მისი გამეფებისას ბოჰემიის სამეფო გვირგვინში შედიოდა მეზობელი სილეზია, მორავია და ლუზატიაც, რომლის მმართველებიც დიდი ურჩობით გამოირჩეოდნენ. ვლადისლავმა მათთან ბრძოლებით ვერაფერი გააწყო, ამიტომაც საბოლოოდ მოისყიდათ. უნდა ითქვას, რომ გაყოყოჩებული დიდებულების დაშოშმინებამ ჩეხეთი ფეხზე წამოაყენა. 1490 წელს გარდაიცვალა უნგრეთისა და ხორვატიის მეფე მატიაშ ჰუნიადი. მას მემკვიდრე არ დარჩენია, ამიტომაც ვლადისლავი, როგორც მეფე სიგიზმუნდ I-ის პირდაპირი შთამომავალი უნგრეთის მეფე ხდება. 21 სექტემბერს, სეკეშფეჰერვარში შედგა მისი უნგრეთის მეფედ კურთხევა.
თითქმის მთელი მმართველობის მანძილზე ვლადისლავი უმემკვიდრეობით იტანჯებოდა, რის გამოც იგი ორჯერ განქორწინდა. საბოლოოდ, მხოლოდ მესამე ცოლთან შეეძინა 1506 წელს ვაჟი, რომელსაც ლაიოში დაარქვა. 1509 წელს მან თავისი ვაჟი პრაღაში ბოჰემიის მეფედ აკურთხა. აქვე უნდა აღინიშნოს, რომ მისი უნგრული მმართველობა ოსმალთა შემოჭრებით ხასიათდება, რაც შემდგომში ძალიან მძიმედ იმწვნია მისმა ვაჟმა და სრულიად უნგრეთმა.
ვლადისლავი გარდაიცვალა 1516 წლის 13 მარტს ბუდაში, უნგრეთში. მისი გარდაცვალების შემდეგ ტახტზე მისი ათი წლის ვაჟი ლაიოშ II ადის.
ოჯახი
1478 წელს ცოლად შეირთო კურფიურსტ ალბრეხტ III-ისა და ანა საქსონიელის ასული ბარბარა ბრანდენბურგელი, რომელსაც მრავალწლიანი ქორწინების შემდეგ, 1490 წელს გასცილდა უშვილობის გამო. ამავე წელს ცოლად შეირთო მატიაშ ჰუნიადის ქვრივი ბეატრიჩე ნეაპოლელი, რომელსაც რამდენიმე წელიწადში, 1500 წელს გაშორცა ასევე უშვილობის გამო და ცოლად საფრანგეთის მეფის ნათესავი ანა დე ფუა-კანდალი შეირთო, რომელთანაც შეეძინა ორი შვილი:
ლიტერატურა
კატეგორია:დაბადებული 1 მარტი კატეგორია:დაბადებული 1456 კატეგორია:გარდაცვლილი 13 მარტი კატეგორია:გარდაცვლილი 1516 კატეგორია:იაგელონები კატეგორია:უნგრეთის მეფეები კატეგორია:ბოჰემიის მეფეები კატეგორია:ხორვატიის მეფეები
აბდელქადერ ბენსალაჰი
აბდელქადერ ბენსალაჰი (عبد القادر بن صالح; დ. 17 მაისი 1942, ფელაუსენი – გ. 22 სექტემბერი, 2021) — ალჟირელი სახელმწიფო და პოლიტიკური მოღვაწე. 2019 წლის 2 აპრილიდან 19 დეკემბრამდე ალჟირის პრეზიდენტის მოვალეობის შემსრულებელი. ერთა საბჭოს თავმჯდომარე 2002 წლის 2 ივლისიდან.
ბიოგრაფია
2019 წლის 2 აპრილს ალჟირში მიმდინარე საპროტესტო აქციების ფონზე ქვეყნის მეთაურმა აბდელაზიზ ბუტეფლიკამ თანამდებობა დატოვა და ალჟირის კონსტიტუციის 102-ე მუხლის თანახმად ქვეყნის პრეზიდენტის მოვალეობის შემსრულებელი გახდა ერთა საბჭოს ხელმძღვანელი აბდელქადერ ბენსალაჰი.
რესურსები ინტერნეტში
კატეგორია:დაბადებული 17 მაისი კატეგორია:დაბადებული 1942 კატეგორია:ალჟირის პრეზიდენტები
ლეო ქიაჩელის ქუჩა
ლეო ქიაჩელის ქუჩა — ქუჩა თბილისში. მდებარეობს მთაწმინდის რაიონში (ვერე); პირველი რესპუბლიკის მოედნიდან ვერის ბაღამდე. წარმოიქმნა XIX საუკუნის II ნახევარში. თბილისის 1876 წლის გეგმაზე დატანილია როგორც გრიგოლ ყორღანოვის ქუჩა. აქ, ოლღას (ახლანდელი მერაბ კოსტავას) ქუჩისა და ვერის დაღმართის კუთხეში, ცხოვრობდა მსხვილი მესაკუთრე გრიგოლ გაბრიელის ძე ყორღანოვი და ქუჩაც მის სახელს ატარებდა. 1923 წელს — გრიგოლ ნიკოლოზის ძე ყორღანოვის, შემდეგ – კალისტრატე საჯაიას, 1948 წელს — ვაჟა-ფშაველას, 1964 წელს კი ლეო ქიაჩელის სახელი დაერქვა. ქუჩაზეა ლურჯი მონასტერი (ანდრია პირველწოდებულის ეკლესია), ქიაჩელის ქუჩისა და ნიკო ნიკოლაძის ქუჩის გადაკვეთაზე დგას იოანე ღვთისმეტყველის ეკლესია. შემონახულია XIX საუკუნის დასასრულისა და XX საუკუნის დასაწყისის საცხოვრებელი სახლები.
ლიტერატურა
ქიაჩელი
ჩუიუნჩი-ჩუპანოვო
ჩუიუნჩი-ჩუპანოვო (Чуюнчи-Чупаново; Суйынсы-Супан) — სოფელი რუსეთში, ბაშკირეთში, ზილაირის რაიონში. მიეკუთვნება დმიტრიევის სოფსაბჭოს. რაიონულ ცენტრ ზილაირიდან განლაგებულია 43 კილომეტრში, ხოლო უახლოეს რკინიგზის სადგურ სარაქთაშიდან 153 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 137 ადამიანი. მოსახლეობის უმრავლესობას თათრები შეადგენენ.
სქოლიო
კატეგორია:ზილაირის რაიონის სოფლები
ეგვიპტის ფარაონების სია
ეგვიპტის ფარაონების სია — სტატია, რომელიც მოიცავს ძველი ეგვიპტის ფარაონების ჩამონათვალს (სიას), რომელიც იწყება წინადინასტიური პერიოდიდან და მთავრდება ელინისტური პერიოდით.
რესურსები ინტერნეტში
კატეგორია:ფარაონები კატეგორია:მონარქთა სიები კატეგორია:ძველ ეგვიპტესთან დაკავშირებული სიები
ალ-მაჰდი აბდულა
ალ-მაჰდიმ აბასიანთა დასუსტებით ისარგებლა და X საუკუნის დასაწყისში ბერბერების დახმარებით გაანადგურა აღლაბიდები, რის შემდეგაც კონტროლი დაამყარა მთელ ჩრდილო აფრიკაზე, 909 წელს დააარსა ფატიმიდების სახალიფო, რომლის შემადგენლობაშიც შევიდა ეგვიპტის ნაწილი, ტრიპოლიტანია, ტუნისი, ალჟირი, მაროკო, ლიბანი, ისრაელი და არაბეთის აღმოსავლეთი ნაწილი მუსლიმთა წმინდა ქალაქებითურთ.(მექა და მედინა) მის მიერ შექმნილი სახალიფო ზუსტად 262 წელი არსებობდა და უდიდეს გავლენას ახდენდა მთელ ისლამურ სამყაროზე.
ალ-მაჰდი აბდულა გარდაიცვალა 934 წლის 3 აპრილს, კაიროში, რის შემდეგაც ფატიმიდთა ხალიფას ტიტული უბოძეს მის ვაჟს, ალ-ქაიმს.
ლიტერატურა
კატეგორია:დაბადებული 873 კატეგორია:გარდაცვლილი 934 კატეგორია:გარდაცვლილი 3 აპრილი კატეგორია:ფატიმიდები
კლიფ თორბერნი
კლიფ თორბერნი (Clifford (Cliff) Charles Devlin Thorburn; დ., ვიქტორია, კანადა) — კანადელი ყოფილი პროფესიონალი სნუკერისტი. დაიბადა ქალაქ ვიქტორიაში (კანადა). თორბერნი არის სნუკერის მსოფლიო ჩემპიონატის (1980 წელს) გამარჯვებული, ამ ტურნირის ორგზის ფინალისტი (1977 და 1983 წლებში) და მრავალი სხვა პროფესიონალური შეჯიბრის გამარჯვებული. ის ითვლება პირველ არაევროპოელ მოთამაშედ, რომელმაც ჩემპიონის ტიტული მოიპოვა. თავისი ნელი თამაშის სტილისთვის მან მიიღო ზედმეტსახელი „მლესავი“. 1983 წელს სნუკერში მიღწევებისთვის ის დააჯილდოვეს კანადის ორდენით. ახლა კლიფი ცხოვრობს მშობლიურ ქალაქში და თამაშობს სნუკერს სამოყვარულო ტურნირებსა და ვეტერანების ტურებში.
სქოლიო
კატეგორია:მსოფლიო ჩემპიონები სნუკერში კატეგორია:კანადელი სნუკერისტები კატეგორია:დაბადებული 1948 კატეგორია:დაბადებული 18 იანვარი
ალექსანდრე პუშკინის ძეგლი (დონის როსტოვი)
ალექსანდრე პუშკინის ძეგლი — ძეგლი ქალაქ დონის როსტოვის ცენტრში. მდებარეობს პუშკინისა და ვოროშილოვის პროსპექტის გადაკვეთაზე. ძეგლის ავტორია გავრილ შულცი, არქიტექტორი — მიხაილ მინკუსი. ძეგლი გაიხსნა 1959 წელს. მოგვიანებით მოედანზე, სადაც დადგეს ძეგლი, დაამონტაჟეს დეკორატიული ფანრები. ალექსანდრე პუშკინის ძეგლი არის ადგილობრივი მნიშვნელობის ეროვნული მემკვიდრეობის ობიექტი. იგი არის პირველი ძეგლი დონის როსტოვში, რომელიც მიძღვნილია ლიტერატურულ თემატიკას.
პოეტის ქანდაკება შესრულებულია კლასიკურ სტილში, დამზადებულია ბრინჯაოსაგან და დგას გრანიტისაგან დამზადებულ მაღალ, წითელ კვარცხლბეკზე.
1992 წელს პუშკინის ძეგლი შეიტანეს სახელმწიფო დაცვის სიაში. 1999 წელს ძეგლი გაარემონტეს.
ყოველწლიურად პოეტის დაბადების დღეზე, 6 ივნისს, დონის როსტოვის მოსახლეობა და ქალაქის სტუმრები ყვავილებით ამკობენ ძეგლს. აქ ასევე იკრიბებიან მისი შემოქმედების თაყვანისმცემლები, აწყობენ ლიტერატურულ და პოეტურ საღამოს. სადღესასწაულო ღონისძიებებში მონაწილეობენ მწერალთა საზოგადოებები, კულტურის სფეროს საჯარო დაწესებულებები და მოსწავლეები.
ალექსანდრე პუშკინის ძეგლი შემთხვევით არ დაიდგა დონის როსტოვში. 1820 წელს მწერალი სტუმრობდა ქალაქს. ამ დროს მან დაასრულა მოგზაურობა კავკასიაში ნიკოლაი რაევსკისთან ერთად. ამ მოგზაურობის დროს პოეტი დაინტერესდა პეტრე I-ისა და ეკატერინე II-ის ისტორიით, ასევე დაინტერესდა სტეფანე რაზინისა და ემილიანე პუგაჩოვის აჯანყებებით, რასაც შემდეგ მიუძღვნა თავისი ნაწარმოებები.
ოქროს გლობუსის 1-ლი დაჯილდოება
ოქროს გლობუსის 1-ლი დაჯილდოება გაიმართა 1944 წლის იანვრის ბოლოს. მონაწილეობა მიიღო 1943 წლის ფილმებმა.
ალ-ქაიმი
ალ-ქაიმ ბი-ამრ ალაჰი (სრული სახელი — აბულ-ყასიმ იბნ ალ-მაჰდი, أبو القاسم محمد بن المهدي القائم بأمر الله დ. 893 — გ. 17 მაისი, 946) — ფატიმიდების სახალიფოს მე-2 ხალიფა 934-946 წლებში, ფატიმიდთა დინასტიის დამაარსებლის, ალ-მაჰდი აბდულას ვაჟი.
ალ-ქაიმს მმართველობის პერიოდში არ დაუტოვებია სახალიფოს დედაქალაქი მახდია. ის იყო სუსტი და უნებისყოფო მმართველი. მის დროს სახელმწიფო საქმეებს ბერბერი სამხედრო პირები განაგებდნენ. 940-იან წლებში ალ-ქაიმის ნათესავებს რამდენიმეჯერ ჰქონდათ მისი გადაყენების მცდელობა, თუმცა უშედეგოდ. 944-947 წლებში მიმდინარე ბერბერებისა და აბუ იაზიდის აჯანყებებმა საგრძნობლად შეარყიეს ცენტრალური ხელისუფლება.
ალ-ქაიმი გარდაიცვალა 946 წლის 17 მაისს. მის შემდეგ ფატიმიდთა სახალიფოს სათავეში აღმოჩნდა მისი უფროსი ვაჟი, ალ-მანსური, რომელმაც დედაქალაქი მახდიიდან მანსურიაში გადაიტანა.
ლიტერატურა
კატეგორია:დაბადებული 893 კატეგორია:გარდაცვლილი 946 კატეგორია:გარდაცვლილი 17 მაისი კატეგორია:ფატიმიდები
წანგიონი
წანგიონი (τζαγγίον), მრავლობითში წანგია (τζαγγία) — ფეხსაცმლის ტიპი ბიზანტიის იმპერიაში, რომელიც მოგვიანებით ბიზანტიის იმპერატორების უმნიშვნელოვანეს საიმპერატორო რეგალიად გადაიქცა.
IV საუკუნეში წანგები ელეგანტურ ფეხსაცმლის ტიპად ითვლებოდა, თუმცა ის საიმპერატორო რეგალიად გვიან მოგვევლინა, რაც სავარაუდოდ აღმოსავლური, სასანიანთა ირანის გავლენის შედეგია. პირველად წანგები, როგორც სამეფო ძალაუფლების ნიშანი, იოანე მალალას ჩანაწერებში გვხვდება, როდესაც ის აღწერს ლაზეთის მეფე წათე I-ის გამეფებას იმპერატორ იუსტინეს კარზე, სადაც წათე ძვირფასი სამოსით, სამეფო გვირგვინითა და ასევე წანგებით შეიმოსა, რომელიც მორთული იყო ძვირფასი თვლებით — „აღმოსავლურ სტილში“ — განსხვავებით რომაელი იმპერატორებისგან, რომლებიც კოტურნუსებს ატარებდნენ. X საუკუნისთვის წანგების ტარება უკვე ასოცირდებოდა საიმპერატორო წოდებასთან, იმდენად რომ ყოველი მეამბოხე და ტახტის პრეტენდენტი მისი ჩაცმით ამტკიცებდა საიმპერატორო წოდების უზურპაციას. XIV საუკუნის შუა ხანებში, ბიზანტიელი მწერალი, გიორგი კოდინოსი გვამცნობს, რომ „წანგია“ იყო მაღალი ფეცსაცმელი, რომელიც მორთული იყო მარგალიტებითა და ძვირფასი ქვებით.
სქოლიო
კატეგორია:ბიზანტიური რეგალიები კატეგორია:ფეხსაცმელები
ბაკაბეირა
ბაკაბეირა (Bacabeira) — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ როზარიუს შემადგენლობაში.
2010 წლის მონაცემებით, მოსახლეობა 14 925 ადამიანს შეადგენდა, მოსახლეობის სიმჭიდროვე 24.25 კმ²-ზე. ფართობი 615 589 კმ²-ია.
რესურსები ინტერნეტში
კატეგორია:მარანიანის შტატის მუნიციპალიტეტები
გიორგი ქუჩიშვილის ქუჩა
გიორგი ქუჩიშვილის ქუჩა — ქუჩა თბილისში, მთაწმინდის რაიონი რაიონი (ვერე); შალვა ღამბაშიძის ქუჩიდან იაკობ ნიკოლაძის ქუჩამდე. წარმოიქმნა XIX საუკუნეში. ადრე მატერიალური ქუჩა ერქვა (დატანილია თბილისის 1897 და 1934 წლების გეგმებზე). XX საუკუნის 50-იან წლებში გიორგი ქუჩიშვილის სახელი ეწოდა. ქუჩაზეა სასტუმროები „პრიმავერა“ და „ვერე-პალასი“. აქვს 1 შესახვევი.
ლიტერატურა
ქუჩიშვილი
დიდი ბრიტანეთის ჩემპიონატი სნუკერში 1984
დიდი ბრიტანეთის ჩემპიონატი სნუკერში 1984 (1984 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 1984 წლის 18 ნოემბრიდან 2 დეკემბერამდე ინგლისში, პრესტონში. ტურნირის გამარჯვებული გახდა სტივ დეივისი, რომელმაც ფინალში ალექს ჰიგინსი დაამარცხა ანგარიშით 16:8.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1984 წელი სნუკერში
Resident Evil 2 (2019 წლის ვიდეო თამაში)
Resident Evil 2 (Biohazard RE:2) — Survival horror-ის ჟანრის ვიდეო თამაში, რომელიც შექმნა და გამოსცა იაპონურმა კომპანია Capcom-მა. ის არის 1998 წელს გამოსული ვიდეო თამაშ „Resident Evil 2“-ის რიმეიკი. სიუჟეტი მიმდინარეობს პოლიციელის, ლეონ სკოტ კენედისა და კლერ რედფილდის გარშემო, რომლებიც ცდილობენ ზომბებით მოცული ქალაქ რაკუნ-სიტიდან გაღწევას. თამაში გამოვიდა 2019 წლის 25 იანვარს PlayStation 4-ზე, Windows-სა და Xbox One-ზე.
„Resident Evil 2“-ისგან განსხვავებით და „Resident Evil 4“-ის მსგავასდ, მასში ვირტუალური კამერა წარმოდგენილია მესამე პირის ხედვით.
სქოლიო
კატეგორია:2019 წლის ვიდეო თამაშები კატეგორია:ბიოტერორიზმი მხატვრულ ლიტერატურაში კატეგორია:Capcom-ის თამაშები კატეგორია:PlayStation 4-ის თამაშები კატეგორია:Resident Evil-ის თამაშები კატეგორია:ერთმოთამაშიანი ვიდეო თამაშები კატეგორია:გადარჩენის სიმულატორები კატეგორია:ვიდეო თამაშები შემუშავებული იაპონიაში კატეგორია:ვიდეო თამაშის რიმეიკები კატეგორია:Windows-ის თამაშები კატეგორია:Xbox One-ის თამაშები
მარია ანა ვიქტორია ბავარიელი
მარია ანა ვიქტორია ბავარიელი (გერმ. Maria Anna Victoria von Bayern; ფრანგ. Marie Anne de Bavière) (დ. 28 ნოემბერი 1660, მიუნხენი, ბავარია - გ. 20 აპრილი 1690, ვერსალი, საფრანგეთი) — ვიტელსბახების დინასტიის წარმომადგენელი. ბავარიის კურტფიურსტის ასული. საფრანგეთის დოფინი 1680-1690 წლებში როგორც ლუი დე ბურბონის მეუღლე. ესპანეთის მეფე ფილიპე V-ის დედა.
ბავარიის პრინცესა (1660-1680)
მარია ანა ვიქტორია იყო ბავარიის კურტფიურტს ფერდინანდისა და მისი ცოლის, ჰენრიეტა ადელაიდა სავოიელის უფროსი ქალიშვილი. დედის ხაზით მისი ბებია-პაპა იყვნენ სავოიის ჰერცოგი ვიტორიო ამადეო I და კრისტინა მარია დე ბურბონი, რომელიც იყო საფრანგეთის მეფე ანრი IV-ისა და მისი მეორე ცოლის, მარია მედიჩის შუათანა ქალიშვილი.
იგი დაიბადა 1660 წლის 28 ნოემბერს, ბავარიის საკურტფიურსტოს დედაქალაქ მიუნხენში. 1668 წელს, როცა ჯერ კიდევ რვა წლის იყო, იგი დანიშნეს საფრანგეთის დოფინ ლუი დე ბურბონზე, რითაც მარია ანა ვიქტორია საფრანგეთის მომავალი დედოფალი გახდა. აქედან მოყოლებული დაიწყეს მისი საფრანგეთში გასათხოვებლად მზადება. იგი გარდა მშობლიური გერმანულისა, ფლობდა ფრანგულ, იტალიურ და ლათინურ ენებს. მარია ანა ძალიან ახლოს იყო დედასთან, რომელიც 1676 წელს გარდაიცვალა. სწორედ ამ დროს, მარია ანას უმცროსი და, ვიოლანტე ბავარიელი მიათხოვეს ტოსკანის ჰერცოგ ფერდინანდო მედიჩის.
საფრანგეთის დოფინი (1680-1690)
მარცხნივ|მინი|245x245პქ|მარია ანა ვიქტორია ბავარიელი 1680 წლის 7 მარტს მარია ანა ვიქტორია და ლუი დე ბურბონი შალონ-სურ-მარნეში დაქორწინდნენ. მარია ანა ვიქტორია საფრანგეთში პირველი დოფინი იყო მარია სტიუარტის შემდეგ, რომელიც დოფინი 1558 წელს გახდა ფრანსუა II ვალუაზე ქორწინებით, და დაკარგა 1559 წელს ტახტზე ასვლისას.
როდესაც მარია ანა პირველად ჩავიდა საფრანგეთში, ფრანგებზე კარგი შთაბეჭდილება დატოვა. როდესაც ის პირველად წარსდგა ფრანგული არისტოკრატიის წინაშე, ფრანგები მას გერმანულად გაესაუბრნენ, რის შემდეგაც მარია ანამ გაიღიმა და მიუგოთ: "ბატონებო, მე ვსაუბრობ ფრანგულად !". ფრანგები თვლიდნენ, რომ იგი იყო საშინლად მახინჯი, თუმცა ეს შეუმჩნეველი იყო მისი შინაგანი შარმისა და ქარიზმის წყალობით.
საფრანგეთის დოფინზე ქორწინების შემდეგ მარია ანა ვიქტორია საფრანგეთის სამეფო კარზე ყველაზე გავლენიანი ქალი გახდა თავისი დედამთილის, დედოფალ მარია ტერეზა ესპანელის შემდეგ. 1683 წელს კი დედოფალი მარია ტერეზა გარდაიცვალა და მარია ანა საფრანგეთში ყველაზე ძლევამოსილ ქალად იქცა, რადგან ის მომავალი დედოფალი იყო. თუმცა ძალაუფლებასთან ერთად მარია ანას დედოფლის მოვალეობებიც დაეკისრა, რაც ძალიან საპასუხისმგებლო და რთული სამუშაო იყო, სუსტი ჯანმრთელობის მარია ანას კი ამასთან გამკლავება ძალიან უჭირდა. მეფე ლუი XIV უკმაყოფილო იყო მისით, რადგანაც ის ამ მოვალეობებს თავს ვერ ართმევდა. სულ მალე მარია ანას იპოქონდრია დაუდგინეს.
ავადმყოფობის გამო მარია ანა ვიქტორია იზოლირებული უნდა ყოფილიყო. ამ ამბავმა მისი ქმარი გაახარა, რადგან ახლა შეეძლო თავისუფლად ეღალატა მისთვის. მარია ანამ თავის ოთახში თანამემამულეები შემოიკრიბა და მხოლოდ გერმანულად საუბრობდა. მარია ანასთან განსაკუთრებით დიდ დროს ატარებდა მისი ქმრის ბიცოლა, ასევე გერმანელი, ორლეანის ჰერცოგინია ელიზაბეთ შარლოტა კურპფალცელი. ელიზაბეთ შარლოტა დიდ ყურადღებასა და სითბოს იჩენდა მისდამი. სამეფო კარს სწორედ ელიზაბეთმა განუცხადა, რომ მარია ანა ღრმა დეპრესიაში იყო. 1690 წლის 20 აპრილს მარია ანა ვიქტორია ბავარიელი გარდაიცვალა, 29 წლის ასაკში. მისი სხეულის გამოკვლევამ დაადგინა, რომ გარდა იპოქონდრიისა, მას უამრავი დაავადება ჰქონდა, მათ შორის საშვილოსნოზეც.
შვილები
მინი|250x250პქ|მარია ანა ვიქტორია მეუღლესთან და შვილებთან ერთად
სომეხ სკაუტთა ასოციაცია
სომეხ სკაუტთა ასოციაცია (სომხ. ჰაი არი) — სომხური სკაუტური ორგანიზაცია,, რომელიც აღიარებულია სკაუტური მოძრაობის მსოფლიო ორგანიზაციის მიერ. 1929 წელს სომეხ სკაუტთა ასოციაციას, რომლის ცენტრი იყო პარიზში, მიენიჭა საერთაშორისო კონფერენციის წევრის სტატუსი. ჰაი არი (ფრანგულად: Association des Scouts Armeniens, ინგლისურად: Association of Armenian Scouts) იყო მსოფლიო ორგანიზაციის წევრი.
ისტორია
სომხეთში სკაუტობა 1912 წელს დაიწყო, შემდეგ კი განვითარდა საზღვარგარეთ 1915-1916 წლების გენოციდს გადარჩენილ ლტოლვილებსა და მათი მიწების ახალი კომუნისტური ოკუპაციიდან გაქცეულთა შორის.
დოქტორი კურკინ მეძადურიანი, სომხეთის მთავარი სკაუტი, გადავიდა საფრანგეთში საცხოვრებლად, სადაც დიდ ქალაქებში შექმნა სომეხ სკაუტთა ჯგუფები.
1929 წელს მსოფლიო სკაუტურმა ორგანიზაციამ აღიარა სომეხი სკაუტების ასოციაცია ჰაი არი, როგორც წევრი ორგანიზაცია. ორგანიზაციის შტაბ- ბინა საფრანგეთში მდებარეობდა. მიუხედავად იმისა, რომ ასოციაციას არ გააჩნდა საკუთარი ტერიტორიული ბაზა, ამ გამონაკლისის მიუხედავად გი რჩებოდა მსოფლიო ორგანიზაციის და ევროპის სკაუტური რეგიონის წევრად.
1939 წლის აპრილში ჯ. ს. ვილსონი ეწვია პარიზში სომხეთის სკაუტების ასოციაციის აღიარების ათი წლისთავისთვის მიძღვნილ ღონისძიებას.
საერთაშორისო კომიტეტმა 1945 წელს გამართულ შეხვედრაზე განიხილა ორი არატერიტორიული ეროვნული სკაუტური ორგანიზაცია, სომხების ასოციაცია და რუსეთის სკაუტების ასოციაცია. დადასტურდა, რომ სომხური ორგანიზაცია ძალზე ცოცხალი იყო და მას სხვადასხვა ქვეყნებში ჰყავდა წევრები, რომელთა ნაწილი სომხური ორგანიზაციის არსებობის გარეშე სკაუტებად ვერ იწოდებოდნენ. როგორც ჩანს, იგივე არ მოხდა რუსული სკაუტების შემთხვევაში, რომელთა წევრთა რიცხვი შემცირდა და მხოლოდ სხვადასხვა სახის ბანაკებით შემოიფარგლებოდა. კომიტეტმა მიიჩნია, რომ სკაუტების მსოფლიო ორგანიზაციაში რუსეთის წევრობა არ იყო სრულიად გამართული. 47 წელს მიღებული და 1949 წელს ხელახლა დადასტურებული პოლიტიკა დარჩა ისე, როგორც ეს იყო 1957 წლამდე, როდესაც კომიტეტმა გადაწყვიტა გადაეხედა საკითხს თავიდან შეცვლილი წესდების გათვალისწინებით.
1994 წელს დაიბადა ჰაიასტანი აზაჰაინ სქაუტაკან შარჯუმ კაზმაკერპუტიუნ(Hayastani Azgayin Skautakan Sharjum Kazmakerputiun; HASK - სომხეთის ეროვნული სკაუტური მოძრაობა). საფრანგეთში დაფუძნებულ სომხურ სკაუტთა ასოციაციამ გამოთქვა სურვილი, რომ თავი დაენებებინა წევრობას, რათა სომხეთში დაფუძნებული სკაუტური ორგანიზაცია გამხდარიყო მსოფლიო ორგანიზაციის წევრი. ეს ასე მოხდა და სომეხ სკაუტთა ორგანიზაციის ადგილი ჰაიასტანი აზაჰაინ სქაუტაკან შარჯუმ კაზმაკერპუტიუნმა (ოფიციალურად: Hayastani Azgayin Skautakan Sharjum Kazmakerputiun)დაიკავა 997 წლის 18 აპრილს.
მახასიათებელი
სომხ სკაუტთა ასოციაციის დევიზი იყო Միշտ պատրաստ, მიშტ ბადრასტ, რაც ქართულად ითარგმნება როგორც ,,ყოველთვის მზად ''.
სკაუტის ემბლემა შეიცავდა როგორც ეროვნულ ფერებს, ასევე არარატის მთასაც, რომელიც სომხეთის გერბის შემადგენელი ელემენტია.
სომხების სხვა სკაუტური ორგანიზაციები
სომხეთის გოგონათა მეგზურებისა და გოგონათა სკაუტების ეროვნული ასოციაცია, გოგონათა მეგზურებისა და გოგონათა სკაუტების მსოფლიო ასოციაციის წევრი
სომხეთის ზოგადი კეთილგანწყობილი კავშირი
ჰომენეტმენ - დაკავშირებულია სომხეთის რევოლუციურ ფედერაციასთან (დაშნაკური პარტია)
სომხეთის ახალგაზრდა მამაკაცთა საზოგადოება- ჰოიეჭმენ და სომხეთის ახალგაზრდა მამაკაცთა საზოგადოება- არმენაგან იერუსალიმში - ორივე დაკავშირებული იყო სომხეთის დემოკრატიული ლიბერალური პარტიასთან (Ramgavar Party)
სომხეთის ახალგაზრდობის ასოციაცია ნიქოზიაში.
სქოლიო
კატეგორია:სომხური ორგანიზაციები კატეგორია:სკაუტური ასოციაციები
ერიკ ფუხაევი
ერიკ გიორგის ძე ფუხაევი (ფუხათი) (Пухаты Эрик Георгийы фырт; დ. 5 მაისი, 1957, სხლითი, ახლანდ. თიღვის მუნიციპალიტეტი) — რუსეთის ფედერაციის მიერ ოკუპირებულ ცხინვალის რეგიონში არსებული „სამხრეთ ოსეთის რესპუბლიკას“ მე-15 „პრემიერ-მინისტრი“ 2017 წლის 16 მაისიდან 2020 წლის 29 აგვისტომდე. თანამდებობა დატოვა პირადი განცხადების საფუძველზე, სახალხო პროტესტის გამო.
ბიოგრაფია
1977-1982 წლებში სწავლობდა სამხრეთ ოსეთის პედაგოგიურ ინსტიტუტში. გახდა ფიზიკისა და მათემატიკის მასწავლებელი. 2014-2017 წლებში იყო „სამხრეთ ოსეთის ვიცე-პრემიერი“. 2021 წლის 20 იანვარს დაინიშნა ე.წ. სამხრეთ ოსეთის პრეზიდენტის სახელმწიფო მრჩევლად.
დაქორწინებულია. ჰყავს სამი შვილი.
სქოლიო
კატეგორია:დაბადებული 5 მაისი კატეგორია:დაბადებული 1957 კატეგორია:თიღვის მუნიციპალიტეტში დაბადებულები კატეგორია:საქართველოში დაბადებული ოსები
ლუქსემბურგის გერბი
ლუქსემბურგის გერბი — გაჩნდა შუა საუკუნეებში და წარმოიშვა ლიმბურგის საერისთაოს გერბიდან.
გერბი წარმოადგენს ფარს ათი ლურჯი და ვერცხლისფერი ჰორიზონტალური ხაზით. ფარზე გამოსახულია წითელი ორ კუდიანი, ოქროსფერ ენიანი სამეფო ლომი. ფარი დაგვირგვინებულია ჰერცოგის გვირგვინით. ფარს იჭერენ ფარმჭერები: ორი წითელ ენიანი სამეფო ლომი, რომელთა თავებიც შეტრიალებულია ფარისაგან. ფარს გარს აკრავს ლენტი მუხის გვირგვინის ორდენის ნიშნით. ეს კომპოზიცია მოთავსებულია მანტიაზე და დამშვენებულია დიდი ჰერცოგის გვირგვინით.
ასევე გამოიყენება საშუალო გერბი, წარმოადგენს ფარს ფარმჭერებით ორდენის ლენტის გარეშე, და პატარა გერბი — მხოლოდ დაგვირგვინებული საგერბო ფარი.
რესურსები ინტერნეტში
კატეგორია:გერბები კატეგორია:ლუქსემბურგის ეროვნული სიმბოლოები კატეგორია:სახელმწიფო გერბები
ბალნეარიუ-რინკანი
ბალნეარიუ-რინკანი (Balneário Rincão) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 7 მეტრზე. მიეკუთვნება სანტა-კატარინას შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ კრისიუმის შემადგენლობაში.
რესურსები ინტერნეტში
კატეგორია:სანტა-კატარინას მუნიციპალიტეტები
შანსკი (ზილაირის რაიონი)
სქოლიო
კატეგორია:ზილაირის რაიონის სოფლები
კაშუეირა-გრანდი
კაშუეირა-გრანდი (Cachoeira Grande) — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ როზარიუს შემადგენლობაში.
რესურსები ინტერნეტში
კატეგორია:მარანიანის შტატის მუნიციპალიტეტები
იან I ალბერტი
იან I ალბერტი (Jan I Albracht; დ. 27 დეკემბერი, 1459 — გ. 17 ივნისი, 1501) — იაგელონთა დინასტიის წარმომადგენელი. პოლონეთის მეფე კაზიმირ IV-ისა და დედოფალ ელიზაბეთ ავსტრიელის ვაჟი. პოლონეთის მეფე 1492-1501 წლებში. გარდაიცვალა უცოლ-შვილოდ, რის გამოც ტახტზე მისი ძმა, ალექსანდრე I ავიდა.
ბიოგრაფია
იან ალბერტი დაიბადა 1459 წლის 27 დეკემბერს კრაკოვში. იგი იყო პოლონეთის მეფე კაზიმირ IV-ისა და მისი ცოლის, დედოფალ ელიზაბეთ ავსტრიელის შუათანა ვაჟი. დედის მხრიდან მისი პაპა გერმანიის, უნგრეთის, ბოჰემიის, ავსტრიისა და ხორვატიის მეფე ალბრეხტ II იყო. ასევე იგი უნგრეთის მეფე სიგიზმუნდ I-ის შვილიშვილი და საღვთო რომის იმპერატორ ფრიდრიხ III-ის ბიძაშვილი გამოდიოდა. ჯერ კიდევ ბავშვობაში, მისმა უფროსმა ძმამ, პრინცმა ვლადისლავმა უნგრეთის ტახტის სანაცვლოდ უარი თქვა პოლონეთის მემკვიდრეობაზე, რის გამოც იანი ტახტის მემკვიდრე გახდა. 1492 წელს მამამისი გარდაიცვალა და პოლონეთის მეფე იან I, ხოლო ლიტვის დიდი მთავარი მისი ძმა — ალექსანდრე I ხდება.
როგორც ქრისტიანობის დამცველი, იანი ტახტზე ასვლისთანავე ჩაება მუსულმან ოსმალებთან ბრძოლაში. მის კამპანიას მალევე მისი ძმა, უნგრეთის მეფე ვლადისლავ II-ც მიემხრო და ძმებმა თავიდან დიდ წარმატებას მიაღწიეს ოსმალებთან ბრძოლაში. დიდი ძალაუფლების მქონე იაგელონ ძმებს, რომელთა სამფლობელოებიც შავი და ადრეატიკის ზღვებიდან ბალტიის ზღვამდე იყო გადაჭიმული, ცხადია მალევე გამოუჩნდნენ მტრებიც. 1492 წელსვე მათ წინააღმდეგ გაერთიანდნენ ავსტრიის ერცჰერცოგი მაქსიმილიან I და მოსკოვის დიდი მთავარი ივანე III. ასევე მათ წინააღმდეგ აღსდგა მოლდოვეთის მმართველიც, რომელიც ოსმალთა მიმართ კეთილად იყო განწყობილი. 1494 წელს ალექსანდრემ, იანმა და ვლადისლავმა საგანგებო თათბირი მოიწვიეს, სადაც გაურიგდნენ თავიანთ სიძეს, ბრანდენბურგის კურფიურსტს და მტრებს ომი გამოუცხადეს. უძლეველ რუსეთთან ომის თავიდან ასაცილებლად ალექსანდრემ ცოლად ივანე III-ის ასული ელენა მოსკოველი შეირთო.
ლიტერატურა
კატეგორია:დაბადებული 27 დეკემბერი კატეგორია:დაბადებული 1459 კატეგორია:გარდაცვლილი 17 ივნისი კატეგორია:გარდაცვლილი 1501 კატეგორია:იაგელონები კატეგორია:პოლონეთის მეფეები
The Last Few Bricks
ეს პასაჟი გამოიყენებოდა სცენაზე კედლის დასასრულებლად (რომელიც კონცერტის მეორე ნახევარში მყარად იდგა და მალავდა მუსიკოსთა ნაწილს), ამიტომ ხანგრძლივობა იცვლებოდა, თუმცა ძირითად სქემას შეადგენდნენ სიმღერები „The Happiest Days Of Our Lives“, „Don't Leave Me Now“, „Young Lust“ და „Empty Spaces“/„What Shall We Do Now?“. ყველაზე ხანგრძლივი იყო მისი 1980 წლის 7 თებერვალს, ლოს-ანჯელესში - 13 წუთამდე შესრულება.
ნომერი აგრეთვე შესრულდა როჯერ უოტერსის მიერ ბერლინში, 1990 წელს, The Wall Live In Berlin-ის დადგმაზე. იგი აგრეთვე სრულდებოდა 2010-2013 წლებში, როჯერის ტურნეს The Wall Live ფარგლებში.
სქოლიო
კატეგორია:1980 წლის სიმღერები კატეგორია:პინკ ფლოიდის სიმღერები კატეგორია:სიმღერები როჯერ უოტერსის ავტორობით
დიდი ბრიტანეთის ჩემპიონატი სნუკერში 1985
დიდი ბრიტანეთის ჩემპიონატი სნუკერში 1985 (1985 UK Championship) — სნუკერის პროფესიონალური რეიტინგული ტურნირი, რომელიც ტარდებოდა 1985 წლის 15 ნოემბრიდან 1 დეკემბერამდე ინგლისში, პრესტონში. ტურნირის გამარჯვებული გახდა სტივ დეივისი, რომელმაც ფინალში უილი თორნი დაამარცხა ანგარიშით 16:14.
რესურსები ინტერნეტში
კატეგორია:დიდი ბრიტანეთის ჩემპიონატი სნუკერში კატეგორია:1985 წელი სნუკერში